Kenderv

Kenderv un den eo mab e eontr (pe yontr) hag e voereb, eus e savboent. Eus savboent e dad pe e vamm e vo graet niz pe nizez eus ar memes den. 

Stummoù all ar ger

Kendirvi eo ar furm lies; keniterv (kenitervez e doare Treger) ar furm wregel.

Kendirvi
Meur a seurt kendirvi zo, hervez an derez a gerentiezh, pe a genderviezh:

Komzet e vez eus kendirvi-gompez, pe "kendirvi gentañ" pa gomzer eus kerentiezh etre bugale daou zen, breudeur pe c'hoarezed, hag o deus ar memes tad-kozh ha mamm-gozh.
Eil kendirvi eo bugale-vihan ar eontred pe moerebed 
Kendirvi bell eo ar gerent a zo bugale da gendirvi.

Dimezioù
Ar c'hiz e oa dimeziñ etre kendirvi e broioù ha tiegezhioù uhel zo, evel Bourboned Spagn. Kenwadelezh a voe da-heul. 

Pobloù
Pa gomzer eus pobloù e lavarer a-wechoù int breudeur, pe gendirvi. A-wechoù e lavarer diwar-benn Iwerzhoniz int kendirvi d'ar Vretoned, evel ma lavarer diwar-benn Kembreiz ez int breudeur.

Pep den zo kenderv
Ur c'hiz zo e brezhoneg Gwened, d'ober kenderv eus pep paotr. Kement-se a weler el levr Yann ar Baluc'henn, gant Job Jaffre.

Kendirvi brudet
Euristeüs, kenderv da Herakles, a roas dezhañ daouzek trevell da ober. 
Elesbed, mamm Yann ar Badezour, a oa keniterv da Mari, mamm Jezuz. Lavaret e vez ivez e oa kenderv Yann da Jezuz. 
Salaun, roue Breizh, a lazhas e genderv Erispoe.
Pons, penntudenn ar romant Le Cousin Pons, gant Honoré de Balzac.

Krennlavar
Kenderv-kompez pa bresti, Mab ar c’hast pa c’houlenni. 

Rummad:Tiegezh